รายงานการประชุมสภาองค์การบริหารส่วนตำบลตะโละไกรทอง

สมัยสามัญ สมัยแรก ครั้งที่ 1 ประจำปี 2563

วันที่ 11 กุมภาพันธ์ 2563

ณ ห้องประชุมสภาองค์การบริหารส่วนตำบลตะโละไกรทอง

.....................................................

ผู้มาประชุม

 1.นายก่อลา บือราเฮง ตำแหน่งประธานสภา อบต.

 2.นายอาสุดิน สามะ ตำแหน่งรองประธานสภา อบต.

 3.นายนิมะ นาเซ ตำแหน่งเลขานุการสภา อบต.

4.นางมนัญญา กาญจนาภาส ตำแหน่งสมาชิกสภา อบต.

5.นางสาวรอบียะห์ โกะเลาะ ตำแหน่งสมาชิกสภา อบต.

6.นายอัลมูบาร็อค ดอเลาะ ตำแหน่งสมาชิกสภา อบต.

7.นายลาเต๊ะ แคเม๊าะ ตำแหน่งสมาชิกสภา อบต.

8.นายฟารอซี เจะเซ็ง ตำแหน่งสมาชิกสภา อบต.

9.นายอับดุลฮาเรส เจ๊ะแว ตำแหน่งสมาชิกสภา อบต.

10.นายกุศล แก้วเอียด ตำแหน่งสมาชิกสภา อบต.

11.นายวนิชย์ ขวัญนุ้ย ตำแหน่งสมาชิกสภา อบต.

12.นายมะรอสะนี ลอมา ตำแหน่งสมาชิกสภา อบต.

13.นายอุดม อินทร์แก้ว ตำแหน่งสมาชิกสภา อบต.

14.นายสมาน ยูโซะ ตำแหน่งสมาชิกสภา อบต.

15.นายการี โต๊ะกือดุง ตำแหน่งสมาชิกสภา อบต.

ผู้ไม่มาประชุม

 -ไม่มี-

ผู้มาร่วมประชุม

 1.นายอาหะมัดอัสลาม ฮาแว นายก อบต.

 2.นาอาหามะ สูดิง รองนายก อบต.

3.นางแฉล้ม อินทชูด รองนายก อบต.

 4.นางมาลี ศุกร์เพ็ง รองปลัด อบต.

 5.นายรังสฤษฏ์ สามะ หัวหน้าสำนักปลัด

 6.นายก้องศักดิ์ ไชยสิทธิ์ ผู้อำนวยการกองช่าง

 7.นางสาวฮานานี หะยีมิง ผู้อำนวยการกองคลัง

-2-

เริ่มประชุมเวลา 09.30 น.

นิมะ นาเซ เมื่อที่ประชุมครบองค์ประชุมแล้วเลขานุการฯได้ให้สัญญาณเรียกองค์ประชุมเข้าห้อง

เลขานุการสภา

 ประชุม โดยนายก่อลา บือราเฮง ทำหน้าที่ประธานในที่ประชุม และประธานกล่าวได้กล่าวเปิดประชุมสภาสมัยสามัญแรก ครั้งที่ 1 ประจำปี 2563 โดยมีระเบียบวาระการประชุม ดังนี้

ระเบียบวาระที่ 1 เรื่องที่ประธานจะแจ้งต่อประชุม

ก่อลา บือราเฮง

ประธานสภาฯ

 1.การระบาดของโรคติดต่อเชื้อไวรัสโคโรนา 2019 เท่าที่ทราบโรคนี้มีจุดเริ่มต้นใน

 ประเทศจีน ณ เมืองอูฮั่น โรคนี้เป็นโรคติดต่อผ่านการไอ จาม หรือการสัมผัสพื้นที่ที่ผู้ป่วยได้สัมผัสมาก่อน โรคนี้อันตรายและมีความเสี่ยงต่อผู้สูงอายุและอาจเสียชีวิตได้

 จึงขอให้สมาชิกสภา อบต.ทุกคนระมัดระวังในการเดินทางพยายามอยู่ห่างไกลเว้นระยะห่างระหว่างบุคคล ไม่ไปในที่ชุมนุมแออัด ในอนาคตข้างหน้ารัฐบาลอาจจะมาตรการต่างๆเพื่อควบคุมการระบาดของโรคนี้

มติที่ประชุม รับทราบ

2.โครงการกิจกรรมต่างๆของ อบต.ที่จะดำเนินการในห้วงระยะเวลาตั้งแต่เดือนกุมภาพันธ์ – เมษายน 2562 ซึ่งเป็นช่วงที่ อบต.มีโครงการมากจึงขอรบกวนสมาชิก อบต.ทุกท่านโปรดร่วมกิจกรรมและประชาสัมพันธ์ให้ประชาชนในพื้นที่รับทราบด้วย เช่นโครงการ สานรักสานใยสานสัมพันธ์ผู้สูงอายุ โครงการกีฬาต้านภัยยาเสพติด โครงการมหกรรมกีฬาวิชาการตาดีกาสัมพันธ์ โครงการฝึกอบรมค่ายจริยธรรมต้านภัยยาเสพติด เป็นต้น

มติที่ประชุม รับทราบ

ระเบียบวาระที่ 2 เรื่องรับรองรายงานการประชุม

นิมะ นาเซ

 รายงานการประชุมสภาองค์การบริหารส่วนตำบลตะโละไกรทองสมัยสามัญ สมัยที่ 4 ครั้งที่ 1 เมื่อวันที่ 27 ธันวาคม 2562 เลขานุการฯได้แนบบันทึกรายงานการประชุมพร้อมหนังสือเชิญประชุมแล้วให้กับสมาชิกสภาทุกท่านแล้ว จากนั้นเลขานุการได้อ่านบันทึกรายงานการประชุมสมัยสามัญ สมัยที่ 4 ครั้งที่ 1 เมื่อวันที่ 27 ธันวาคม 2562 ให้สมาชิกสภาฟังอีกครั้ง

ก่อลา บือราเฮง

ประธานสภาฯ

เลขานุการสภา

 เมื่อทุกท่านได้อ่านบันทึกรายงานการประชุมแล้ว และเลขานุการสภาได้อ่านให้ฟังอีกครั้ง หากสมาชิกสภาท่านใดสงสัยหรือมีข้อคิดเห็นหรือจะค้านรายงานการประชุมครั้งที่ผ่านมา ขอเรียนเชิญสมาชิกสภาชี้แจงและเหตุผลในการค้าน

มติที่ประชุม -ไม่มี-

-3-

เมื่อไม่มีสมาชิกสภาสงสัยหรือค้านรายงานการประชุม ประธานสภาขอมติที่ประชุมด้วยการยกมือ เพื่อรับรองรายงานการประชุมสภาสมัยสามัญ สมัยที่ 4 ครั้งที่ 1 เมื่อวันที่ 27 ธันวาคม 2562

ก่อลา บือราเฮง

ประธานสภาฯ

มติที่ประชุม มีมติเป็นเอกฉันท์ รับรองรายงานการประชุม 14 เสียง

 ไม่รับรองรายงานการประชุม – เสียง

งดออกเสียง 1 คน

**ระเบียบวาระที่ 3 เรื่องเพื่อทราบ**

 3.1 ญัตติการดำเนินงานของ อบต.ในไตรมาสที่ 1 ระหว่างตุลาคม-ธันวาคม 2562

 อาหะมัดอัสลาม ฮาแว

 นายก อบต.

เรียนประธานสภาและสมาชิกสภา อบต.และผู้เข้าร่วมประชุมทุกท่าน การดำเนินงานในไตรมาสที่ 1 ระหว่างตุลาคม-ธันวาคม 2562 ประจำปีงบประมาณ 2563 มีการใช้จ่ายตามประเภทของงบต่างๆ ดังนี้

งบกลาง ประมาณการค่าใช้จ่าย 8,159,100 จ่ายจริง 1,924,736

งบอุดหนุน ประมารการค่าใช้จ่าย 2,214,000 จ่ายจริง 421,980

งบดำเนินงาน ประมาณการค่าใช้จ่าย 9,937,785 จ่ายจริง 986,661.41

งบบุคลากร ประมาณการค่าใช้จ่าย 7,491,115 จ่ายจริง 1,405,965

งบลงทุน ประมาณการค่าใช้จ่าย 4,528,000 จ่ายจริง –

รวมประมาณการทั้งสิ้น 32,330,000 บาท รวมใช้จ่ายจริง 4,739,342.41 บาท

มติที่ประชุม รับทราบ

 3.2 รายงานตัวข้าราชการบรรจุใหม่

 1.นายมัรวาน มะลีแว ตำแหน่งนักวิชาการศึกษา ภูมิลำเนา ตำบลปะลุกาสาเมาะ

 อำเภอบาเจาะ จังหวัดนราธิวาส

2.นางสาวนินูรอิหซาน สะแลแม ตำแหน่งเจ้าพนักงานจัดเก็บรายได้ ภูมิลำเนา ตำบลปะลุกาสาเมาะ อำเภอบาเจาะ จังหวัดนราธิวาส

มติที่ประชุม รับทราบ

**ระเบียบวาระที่ 4 เรื่องที่เสนอใหม่/พิจารณา**

**4.1 ญัตติกำหนดสมัยประชุมสภาองค์การบริหารส่วนตะโละไกรทองสมัยสามัญ** **ประจำปี 2563 และสมัยสามัญ สมัยแรก ประจำปี พ.ศ.256**4

ก่อลา บือราเฮง

ประธานสภาฯ

ขอให้ที่ประชุมสภาร่วมแสดงความคิดเห็นและมีมติเพื่อกำหนดสมัยการประชุมสภา

ประจำปี 2563 และสมัยแรกประจำปี 2564 ขอให้ทุกท่านร่วมกันพิจารณา

 นิมะ นาเซ

 เลขานุการฯ.

 เรียนประธานสภา อบต.สมาชิกาสภา อบต.นายก อบต.และผู้เข้าร่วมประชุมทุกท่าน ท่าน ที่มาการกำหนดสมัยประชุมประจำปี และสมัยประชุมสมัยแรกของปีถัดไป

-4-

สภา อบต.ได้กำหนดเป็น 4 สมัยเหมือนทุกครั้งผ่านมา ดังนี้

1.สมัยประชุมสภาองค์การบริหารส่วนตำบลตะโละไกรทอง สมัยสามัญ สมัยที่ 2

ประจำปี พ.ศ.2563 มีกำหนด 15 วัน นับตั้งแต่ 15 เมษายน 2563 เป็นต้นไป

2.สมัยประชุมสภาองค์การบริหารส่วนตำบลตะโละไกรทอง สมัยสามัญ สมัยที่ 3 ประจำปี พ.ศ.2563 มีกำหนด 15 วัน นับตั้งแต่ 15 สิงหาคม 2563 เป็นต้นไป

3.สมัยประชุมสภาองค์การบริหารส่วนตำบลตะโละไกรทอง สมัยสามัญ สมัยที่ 4 ประจำปี พ.ศ.2563 มีกำหนด 15 วัน นับตั้งแต่ 15 ธันวาคม 2563 เป็นต้นไป

4.สมัยประชุมสภาองค์การบริหารส่วนตำบลตะโละไกรทอง สมัยสามัญ สมัยแรก ประจำปี พ.ศ.2564 มีกำหนด 15 วัน นับตั้งแต่ 1 กุมภาพันธ์ 2564 เป็นต้นไป

ก่อลา บือราเฮง

ประธานสภาฯ

มีสมาชิกสภาท่านใดที่จะเสนอสมัยประชุมสมัยสามัญเป็นอย่างอื่นกรุณาแสดงความคิดเห็นเพิ่มเติมได้ เมื่อไม่มีผมขอมติที่ประชุมสภา อบต.หากผู้ใดเห็นชอบกำหนดสมัยประชุมสภาองค์การบริหารส่วนตำบลตะโละไกรทองสมัยสามัญ ประจำปี 2563 และประจำปี 2564 ตามที่นายนิมะ นาเซ สมาชิกสภา อบต.หมู่ 3 นำเสนอ กรุณายกมือขึ้นพ้นศีรษะ

มติที่ประชุม เห็นชอบกำหนดสมัยประชุมสมัยสามัญ ประจำปี 2563 และสมัยแรกประจำปี 2564 ตามที่นายนิมะ นาเซ เป็นผู้เสนอ

มีมติเป็นเอกฉันท์เห็นชอบ 14 เสียง

ไม่เห็นชอบ – เสียง

งดออกเสียง 1 คน

ก่อลา บือราเฮง

ประธานสภาฯ

**4.2.ญัตติโอนลดงบประมาณหมวดค่าที่ดินและสิ่งก่อสร้าง ค่าที่ดิน งบประมาณ 400,000 บาท ขอโอนลด จำนวนเงิน 99,000 บาท**

นายก อบต.ชี้แจง เนื่องจากไม่สามารถตกลงราคาที่ชัดเจนกับผู้ขายได้ จึงขอโอนลดไปดำเนินการในเรื่องอื่นๆที่จำเป็นก่อน เป็นจำนวนเงิน 99,000 บาท

มติที่ประชุม อนุมัติโอนลดงบประมาณหมวดค่าที่ดินและสิ่งก่อสร้าง เป็นจำนวนเงิน 99,000 บาท

มีมติเป็นเอกฉันท์เห็นชอบ 14 เสียง

ไม่เห็นชอบ – เสียง

งดออกเสียง 1 คน

**4.3 ญัตติโอนตั้งรายการใหม่ครุภัณฑ์ที่ดินและสิ่งก่อสร้าง**

ก่อลา บือราเฮง

ประธานสภาฯ

4.3.1 โครงการวางท่อระบายน้ำ คสล.สายบ้านปาเส งบประมาณ 68,000 บาท

นายก อบต.ชี้แจง เนื่องจากในช่วงหน้าฝนบริเวณสายบ้านปาเสน้ำจะท่วมขังและล้น

 -4-

เข้าไปในบริเวณบ้านของชาวบ้าน ท่อระบายน้ำมีขนาด dia 0.60 เมตร ยาว 10 เมตร พร้อมบ่อพัก คสล.และท่อลอดถนน dia .60 เมตร รายละเอียดตามแบบแปลนตามที่ อบต.กำหนด จึงขอให้สมาชิกสภา อบต.พิจารณา

มติที่ประชุม อนุมัติโอนตั้งรายการใหม่โครงการวางท่อระบายน้ำ คสล.สายบ้านปาเส เป็นจำนวนเงิน 68,000 บาท

มีมติเป็นเอกฉันท์เห็นชอบ 14 เสียง

ไม่เห็นชอบ – เสียง

งดออกเสียง 1 คน

 **4.4 โอนตั้งรายการใหม่ครุภัณฑ์คอมพิวเตอร์**

ก่อลา บือราเฮง

ประธานสภาฯ

4.4.1 จัดซื้อเครื่องพิมพ์เลเซอร์หรือ LED สีชนิด Network แบบที่ 1 จำนวนเงิน

10,000 บาท

ผู้อำนวยการกองคลังชี้แจงว่าเนื่องจากต้องใช้ในการปฏิบัติราชการของกองคลัง ในเรื่องของการรายงานรูปภาพที่เป็นสี และรายงานอื่นๆตามปกติ โดยมีรายละเอียด ดังนี้

1.มีความละเอียดในการพิมพ์ไม่น้อยกว่า 600x600 dpi

2.มีความเร็วในการพิมพ์ร่างไม่น้อยกว่า 18 หน้าต่อนาที (ppm)

3.สามารถพิมพ์เอกสารกลับหน้าอัตโนมัติได้

4.มีหน่วยความจำ (Memory) ขนาดไม่น้อยกว่า 128 MB

5.มีช่องเชื่อมต่อ (Interface) แบบ USB 2.0 หรือดีกว่า จำนวนไม่น้อยกว่า 1 ช่อง

6.มีช่องเชื่อมต่อระบบเครือข่าย (network Interface) แบบ 10/100 Base-T หรือดีกว่า จำนวนไม่น้อยกว่า 1 ช่อง หรือสามารถใช้งานผ่านเครือข่ายไร้สาย (Wi-Fi) ได้

7.มีถานใส่กระดาษได้ไม่น้อยกว่า 250 แผ่น

8.สามารถใช้ได้กับ A4,Letter,Legal,และ Costom

-โดยจัดซื้อตามเกณฑ์ราคากลางและคุณลักษณะพื้นฐานครุภัณฑ์คอมพิวเตอร์

จึงขอท่านสมาชิกสภา อบต.พิจารณา

มติที่ประชุม อนุมัติโอนตั้งรายการใหม่ครุภัณฑ์คอมพิวเตอร์ เป็นจำนวนเงิน 10,000 บาท

มีมติเป็นเอกฉันท์เห็นชอบ 14 เสียง

ไม่เห็นชอบ – เสียง

งดออกเสียง 1 คน

-5-

ก่อลา บือราเฮง

ประธานสภาฯ

 **4.5 ญัตติโอนงบประมาณเพิ่มเติมครุภัณฑ์สำนักงาน**

 4.5.1 ซื้อถังเก็บน้ำ งบประมาณขอโอนเพิ่ม 5,000 บาท

หัวหน้าสำนักปลัดชี้แจง เนื่อง อบต.ประสงค์จะสร้างระบบประปาภายในสำนักงาน อบต.เนื่องจากไฟฟ้าดับบ่อยจึงต้องสร้างระบบประปาโดยใช้ถังเก็บน้ำขนาดความจุไม่น้อยกว่า 3000 ลูกบาศ์กเมตร งบประมาณเดิม 10,000 บาทราคาตามท้องตลาดจริง 15,000 บาท จึงขอโอนงบประมาณเพิ่ม 5,000 บาท จึงขอให้ท่านสมาชิกสภ

อบต.พิจารณาด้วย

มติที่ประชุม อนุมัติโอนงบประมารเพิ่มเติมครุภัณฑ์สำนักงาน เป็นจำนวนเงิน 5,000 บาท

มีมติเป็นเอกฉันท์เห็นชอบ 14 เสียง

ไม่เห็นชอบ – เสียง

งดออกเสียง 1 คน

**ระเบียบวาระที่ 5 เรื่องอื่นๆ**

ประธานสภาฝากถึงการทำงานและการช่วยเหลือประชาชนที่ได้รับความเดือดร้อนจึงขอความกรุณาจากสมาชิกรับเรื่องจากชาวบ้านไว้ก่อน แล้วนำเรื่องมาแจ้งที่ อบต.เพื่อดำเนินการให้ความช่วยเหลือตามขั้นตอนและระเบียบกฎหมาย และฝากถึงการเดินทางตลอดจนการใช้ชีวิตประจำวันขอให้ทุกท่านโปรดระมัดระวังเพราะอาจถูกลอบทำร้ายจากผู้ไม่หวังดีได้

มติที่ประชุม รับทราบ

ประธานสภาได้สอบถามสมาชิกท่านใดมีประเด็นที่จะสอบถามหรือแลกเปลี่ยนความคิดเห็น หากไม่มีผมขอขอบคุณทุกท่านที่มาประชุมวันนี้ และผมขอสั่งปิดการประชุม ณ บัดนี้

เลิกประชุมเวลา 12.05 น.

 ลงชื่อ จดบันทึกรายงานการประชุม

 (นายนิมะ นาเซ)

 เลขานุการสภา



 ลงชื่อ

 (นายก่อลา บือราเฮง)

 ประธานสภาองค์การบริหารส่วนตำบลตะโละไกรทอง